नववर्ष पर लुभाएंगे लजीज व्यंजन, बेस्ट कपल पाएंगे अवार्ड
नाकों पर टाइट रहेगी सुरक्षा
हुड़दंग मचाया तो खैर नहीं
ग्राहकों को लुभाने के लिए होटलों में ऑफर
नववर्ष2016का गर्म जोशी से स्वागत करने के लिए शहरवासियों ने अभी से तैयारियां शुरू कर दी हैं। शहर के होटलों, क्लबों, रेस्टोरेंट्स और मैरिज पैलेस मालिकों ने नववर्ष के स्वागत के लिए 31 दिसंबर को ग्राहकों को लुभाने की पूरी तैयारी कर ली है।
होटलों, पैलेसों, क्लब रेस्टोरेंट्स में कई तरह के प्रोग्राम रखे गए हैं और कई आॅफर भी पेश कर रहे हैं। शहर के नामी होटल फैमिली लंच तथा डिनर के लिए 10 से 20 प्रतिशत तक डिस्काउंट दे रहे हैं। इसके अलावा कहीं डीजे बजेगा, कहीं गजल संध्या का प्रोग्राम होगा। शहर के कई युवा शहर में ही तथा कुछ शहर के साथ लगते हिल स्टेशनों पर जाकर न्यू इयर सेलिब्रेट करने के मूड में हैं।
कुछ तो ऐसे भी हैं जो पूजा-पाठ के साथ नए साल का स्वागत करेंगे। शहर के मंदिरों में भी नववर्ष को लेकर तैयारी की जा रही है और मुहूर्त के अनुसार पूजा-अर्चना का प्रबंध किया गया है।
Ãडीएसपी सिटी मनोज ठाकुर ने कहा कि 31 दिसंबर को सभी जिले के एसएचओ समेत पुलिस कर्मचारी नाकों पर तैनात रहेंगे। शहर के होटलों, क्लब, रैस्टोरेंट के बाहर पुलिस तैनात रहेगी। पुलिस पूरी रात गश्त करेगी। उन्होंने कहा कि किसी को हुड़दंग नहीं मचाने दिया जाएगा। अगर कोई हुड़दंग मचाते पकड़ा गया तो उसे बख्शा नहीं जाएगा। पुलिस पूरी तरह से चौकस रहेगी।
नववर्ष को लेकर डल्हौजी रोड स्थित सिटी माल और मामून स्थित नावेल्टी माल में भी प्रोग्राम रखे गए हैं। नववर्ष की शाम को डीजे के साथ कलाकार अपनी परफोर्मेंस देंगे। वहीं ग्राहकों को लुभाने के लिए स्पैशल ऑफर भी रखे गए हैं। सिटी माल में कलाकार सांस्कृतिक प्रोग्राम भी प्रस्तुत करेंगे।
गुरदासपुर रोड स्थित होटल युनाइट के मालिक राकेश ओल ने बताया कि नववर्ष के उपलक्ष्य में होटल में ग्राहकों को डिनर के लिए विशेष आफर दिए जाएंगे। डिनर में वैज नॉन वैज, स्नैकस, स्वीटडिश आदि मुहैया करवाया जाएगा। इसके लिए ग्राहकों के लिए विशेष प्रोग्राम की तैयारियां भी की जा रही है।
पठानकोट क्लब के मैनेजिंग डायरेक्टर महाराज कृष्ण, प्राण भांवरी, रमेश भांवरी, अमित सनचित ने बताया कि 31 दिसंबर की रात को लोगों के मनोरंजन के लिए कार्यक्रम के साथ-साथ व्यंजनों का स्वाद चखने का मौका मिलेगा। इस दौरान बेस्ट ड्रैस, बेस्ट कपल, बेस्ट डांसर अन्य प्रोग्राम में हिस्सा लेने वालों को सम्मानित किया जाएगा। उन्होंने बताया कि कार्यक्रम में क्लब से जुड़े लोग गैस्ट हिस्सा लेंगे। क्लब के जनरल मैनेजर संदीप ने बताया कि प्रत्येक तरह की डिश, फिश, चिकन, मटनकोकटेल आदि मुहैया करवाए जाएंगे। प्रोग्राम के दौरान क्लब में पूरी सिक्योरटी तैनात की जाएगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva